ग्वालियर। शहर के नारायण विहार में एक हनुमान मंदिर के किनारे खुदाई में एक देवी मूर्ति निकली तो इलाके में भीड़ जुट गई। मंदिर के पुजारी ने दावा किया कि सपने में मिले देवी के आदेश से खुदाई कराई। खुदाई में सामने आई मूर्ति जमीन में निकली दीवार पर उकेरी गई थी। प्रशासन पुजारी से उसके दावे के बारे में पूछताछ कर रहा है।
नारायण विहार में हनुमान मंदिर के पुजारी रामस्वरूप ने बताया कि मंगलवार को उसे सपने में आभास हुआ कि कोई उससे मंदिर के पीछे की दीवार की खुदाई करने के लिए कह रहा है। पुजारी ने इसे देवी का आदेश मान बुधवार को खुदाई कराई, तो जमीन के नीचे एक दीवार निकली। इस दीवार पर देवी की मूर्ति उकेरी गई थी।
मूर्ति निकलने की खबर फैलते ही वहां भीड़ जुटने लगी। सूचना मिलने पर पुलिस भी वहां पहुंच गई। भीड़ को नियंत्रित कर पुलिस ने पुजारी को बुलाया। पुलिस के मुताबिक पुजारी से पूछताछ के बाद वाकए की जांच की जा रही है।
आगे की स्लाइड्स में खुदाई के फोटोज....
hin_Deva hin_Deva hin_Deva bho_Deva